Source: http://public.mkab.hu/dev/dontesek.nsf/0/34F8731E7C9EBD6CC12583C9004CDE45?OpenDocument
Timestamp: 2019-07-17 21:22:51
Document Index: 8633209

Matched Legal Cases: ['Kúria ', 'bíróság ', 'bíróság ', 'bíróság ', 'Kúria ', 'bíróság ', 'Kúria ']

IV/00434/2019
. IV/00434/2019
Az indítványozó - az Abtv. 27. §-a alapján - a Kúria Mfv.III.10.041/2018/8. számú ítélete és a Fővárosi Törvényszék 7.Mf.680.403/2017/4. számú ítélete alaptörvény-ellenességének megállapítását és megsemmisítését kérte az Alkotmánybíróságtól.
Az indítványozó előadta, hogy tanító munkakörben dolgozott, osztályfőnöki feladatokat is ellátott, amelynek körében az osztályába járó sajátos nevelésű igényű tanulóval kapcsolatos adminisztratív feladatok ellátása is munkaköri kötelessége volt. Ennek nem megfelelő ellátása miatt az iskola vezetője egyedi utasítással a tanulóval kapcsolatos adminisztratív feladatok ellátására kötelezte. Amikor az indítványozó ezt nem teljesítette írásbeli figyelmeztetésben részesítette.
Az indítványozó munkáltatói egyedi utasítás érvénytelenségének megállapítása, írásbeli figyelmeztetés hatályon kívül helyezése, sérelemdíj és jubileumi jutalom megfizetése iránti pert kezdeményezett. Az elsőfokú bíróság a keresetet elutasította. A másodfokú bíróság az elsőfokú bíróság ítéletét helybenhagyta. A Kúria az ítéletet hatályában fenntartotta.
Az indítványozó álláspontja szerint az eljárás sértette az Alaptörvény XXVIII. cikk (1) bekezdése szerinti tisztességes bírósági eljáráshoz való jogát, mivel a bíróság nem megfelelően indokolta döntését, nem oktatta ki a feleket teljes körűen a bizonyítási kötelezettségre, amellyel az indítványozó elesett a további bizonyítási lehetőségtől..
Kúria Mfv.III.10.041/2018/8. számú ítélet, Fővárosi Törvényszék 7.Mf.680.403/2017/4. számú ítélet
IV_434_0_2019_indítvány_anonim.pdf